1815

Η παρούσα σελίδα αφορά το έτος 1815 κατά το Γρηγοριανό ημερολόγιο 

Γεγονότα
3 Ιανουαρίου - Η Αυστρία, το Ηνωμένο Βασίλειο και η Γαλλία σχηματίζουν μυστική αμυντική συμμαχία κατά της Πρωσίας και της Ρωσίας.
26 Φεβρουαρίου - Ο Ναπολέων Α΄ της Γαλλίας δραπετεύει από την Έλβα.
1 Μαρτίου - Ο Ναπολέων επιστρέφει στη Γαλλία από την εξορία του στην Έλβα.
16 Μαρτίου - Ο πρίγκιπας Γουλιέλμος ανακηρύσσεται βασιλιάς του Ηνωμένου Βασιλείου των Κάτω Χωρών και γίνεται ο πρώτος συνταγματικός μονάρχης στην Ολλανδία.
20 Μαρτίου - Μετά την απόδρασή του από την Έλβα, ο Ναπολέων μπαίνει στο Παρίσι.
30 Μαρτίου - Ο Ζοακίμ Μυρά εκδίδει τη Διακήρυξη του Ρίμινι, η οποία θα εμπνεύσει αργότερα την Ιταλική ενοποίηση.
3 Μαΐου - Ο βασιλιάς της Νάπολης, Ζοακίμ Μυρά, ηττάται από τους Αυστριακούς στη μάχη του Τολεντίνο.
10 Απριλίου - Το όρος Ταμπόρα στις Ολλανδικές Ανατολικές Ινδίες εκρήγνυται, σκοτώνοντας δεκάδες χιλιάδες ανθρώπους και εκτοξεύοντας χιλιάδες τόνους αερολυμάτων (ενώσεις θειούχων αερίων) στη στρατόσφαιρα. Τα αέρια αντανακλούν το ηλιακό φως και προκαλούν εκτεταμένη ψύξη (γνωστή ως ηφαιστειακό χειμώνα) και καταρρακτώδεις βροχές το 1816, χιονοπτώσεις τον Ιούνιο και τον Ιούλιο στο βόρειο ημισφαίριο, εκτεταμένες καταστροφές στις καλλιέργειες και στη συνέχεια λιμό, λόγος για τον οποίο το 1816 έγινε αργότερα γνωστό ως το Έτος χωρίς καλοκαίρι.
1 Ιουνίου - Ο Ναπολέων Α΄ της Γαλλίας διακηρύσσει αναθεωρημένο Σύνταγμα μετά από δημοψήφισμα. 
9 Ιουνίου - Λήξη του Συνεδρίου της Βιέννης: Καθορίζεται η νέα ευρωπαϊκή πολιτική κατάσταση. 
9 Ιουνίου - Το Λουξεμβούργο κηρύσσει την ανεξαρτησία του από τη Γαλλική Αυτοκρατορία.
16 Ιουνίου - Διεξάγονται η μάχη του Λινύ και η μάχη του Κατρ Μπρα, δύο ημέρες πριν από τη μάχη του Βατερλώ. 
18 Ιουνίου - Μάχη του Βατερλώ: Ο Δούκας του Ουέλινγκτον και ο Γκέμπχαρντ Λέμπερεχτ φον Μπλύχερ νικούν τον Ναπολέοντα.
9 Ιουλίου - Ο Σαρλ-Μωρίς ντε Ταλλεϋράν-Περιγκόρ γίνεται πρωθυπουργός της Γαλλίας. 
26 Σεπτεμβρίου - Η Αυστρία, η Πρωσία και η Ρωσία υπογράφουν την Ιερά Συμμαχία για να υποστηρίξουν το ευρωπαϊκό status quo.
15 Οκτωβρίου - Ο Ναπολέων Α΄ της Γαλλίας φτάνει εξόριστος στη νήσο της Αγίας Ελένης στον Ατλαντικό Ωκεανό.
5 Δεκεμβρίου - Ιδρύεται το Μασεϊό στη Βραζιλία.
23 Δεκεμβρίου - Δημοσιεύεται για πρώτη φορά το μυθιστόρημα Έμμα της Τζέιν Όστεν.

 Γεννήσεις 

11 Ιανουαρίου - Τζον Μακντόναλντ, πρωθυπουργός του Καναδά
18 Ιανουαρίου - Κόνσταντιν φον Τίσεντορφ, Γερμανός θεολόγος
4 Φεβρουαρίου - Αλέξανδρος Κουμουνδούρος, Έλληνας πολιτικός
1 Απριλίου - Όττο φον Μπίσμαρκ, Γερμανός πολιτικός
24 Απριλίου - Άντονι Τρόλοπ, Άγγλος συγγραφέας
1 Ιουνίου - Όθων Α΄, βασιλιάς της Ελλάδας
31 Οκτωβρίου - Καρλ Βάιερστρας, Γερμανός μαθηματικός
2 Νοεμβρίου - Τζορτζ Μπουλ, Άγγλος μαθηματικός και φιλόσοφος
8 Δεκεμβρίου - Άντολφ φον Μέντσελ, Γερμανός ζωγράφος
10 Δεκεμβρίου - Άντα Λάβλεϊς, Αγγλίδα μαθηματικός
21 Δεκεμβρίου - Τομά Κουτύρ, Γάλλος ζωγράφος
Αθανάσιος Μιαούλης, Έλληνας πολιτικός
Κωνσταντίνος Παπαρρηγόπουλος, Έλληνας ιστορικός

 Θάνατοι 

24 Φεβρουαρίου - Ρόμπερτ Φούλτον, Αμερικανός εφευρέτης
26 Φεβρουαρίου - Ιωσίας, πρίγκιπας της Σαξονίας-Κόμπουργκ-Ζάαλφελντ
5 Μαρτίου - Φραντς Άντον Μέσμερ, Γερμανός ιατρός
1 Ιουνίου - Λουί Αλεξάντρ Μπερτιέ, Γάλλος στρατάρχης
16 Ιουνίου - Φρειδερίκος Γουλιέλμος του Μπράουνσβαϊγκ, Γερμανός ευγενής
13 Οκτωβρίου - Ζοακίμ Μυρά, Γάλλος στρατάρχης και βασιλιάς της Νάπολης
7 Δεκεμβρίου - Μισέλ Νεΰ, Γάλλος στρατάρχης

 Εξωτερικοί σύνδεσμοι 


Κατηγορία:Έτη